NaiveNeuron/SloPal huggingface dataset:
Laurenčík, Milan, podpredseda NR SR (2022-03-23):
Páni poslanci, prosím, kľud v sále. Dorokujeme tieto faktické poznámky, aby sme mohli o tomto bode hlasovať. Preto sme si ho naplánovali ako termínovaný. S faktickou poznámkou pán poslanec Miroslav Suja, nech sa páči.
Paška, Pavol, predseda NR SR (2013-06-25):
Hlasujeme. (Hlasovanie.) 141 prítomných, 136 bolo za, 3 sa zdržali, 2 nehlasovali. Aj tieto pripomienky sme schválili. Sme v treťom čítaní . Pán spravodajca, sme odhlasovali...
P. Hrušovský, podpredseda NR SR: (2002-05-29):
Teraz dávam slovo poverenému spravodajcovi gestorského výboru, výboru pre obranu a bezpečnosť pánovi poslancovi Ošváthovi a prosím ho, aby informoval Národnú radu o výsledku prerokúvania návrhu vo výboroch, ako aj o stanovisku a odporúčaní gestorského výboru. Pán poslanec, máte slovo. P. Ošváth, poslanec: Vážený pán predsedajúci, vážení páni ministri, kolegyne, kolegovia, predkladám vám spoločnú správu výborov Národnej rady Slovenskej republiky o výsledku prerokúvania vládneho návrhu zákona o zvýšení výsluhových príspevkov a výsluhových dôchodkov zo sociálneho zabezpečenia vojakov v roku 2002 v druhom čítaní. Výbor Národnej rady Slovenskej republiky pre obranu a bezpečnosť ako gestorský výbor podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov túto spoločnú správu výborov Národnej rady Slovenskej republiky o prerokovaní uvedeného návrhu zákona. Uznesenie Národnej rady Slovenskej republiky č. 2179 z 22. mája 2002 rozhodlo o pridelení vládneho návrhu zákona o zvýšení výsluhových príspevkov a výsluhových dôchodkov zo sociálneho zabezpečenia vojakov v roku 2002 na prerokovanie týmto výborom Národnej rady Slovenskej republiky: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre obranu a bezpečnosť. Uvedené výbory prerokovali uvedený návrh zákona v lehote určenej v uznesení Národnej rady Slovenskej republiky. Iné výbory o návrhu zákona nerokovali. Gestorský výbor konštatuje, že do začatia rokovania o vládnom návrhu zákona nedostal žiadne stanoviská od poslancov podané podľa § 75 ods. 2 zákona Národnej rady Slovenskej republiky o rokovacom poriadku Národnej rady Slovenskej republiky. Výbory Národnej rady Slovenskej republiky súhlasili s návrhom zákona a odporúčali Národnej rade Slovenskej republiky zákon schváliť. Gestorský výbor po prvé navrhuje podľa § 79 ods. 4 zákona o rokovacom poriadku Národná rada schvaľuje túto spoločnú správu a po druhé odporúča Národnej rade podľa § 79 ods. 4 písm. f) zákona o rokovacom poriadku po schválení návrhov uvedených v spoločnej správe návrh zákona ako celok schváliť. Pán predsedajúci, prosím, aby ste otvorili všeobecnú rozpravu k tomuto návrhu zákona.
A. Belousovová, podpredsedníčka NR SR: (2009-06-30):
vládnom návrhu zákona, ktorým sa mení a dopĺňa zákon č. 223/2001 Z. z. o odpadoch a o zmene  a doplnení niektorých zákonov v znení neskorších predpisov . Vládny návrh zákona je uverejnený ako tlač 1022, spoločná správa výborov má tlač 1022a. Prosím ministra životného prostredia Slovenskej republiky pána Viliam Turského, aby tento vládny návrh zákona odôvodnil. Nech sa páči. V. Turský, minister životného prostredia SR: Ďakujem pekne. Vážená pani podpredsedníčka, vážené poslankyne, vážení poslanci,  hlavným dôvodom pre vypracovanie návrhu zákona je potrebná transpozícia Smernice Európskeho parlamentu a Rady o batériách a akumulátoroch a o použitých batériách a akumulátoroch. Návrh zákona reaguje na potrebu zabezpečenia dôslednej transpozície Smernice Európskeho parlamentu a Rady o odpade z elektrických a elektronických zariadení a Smernice Európskeho parlamentu a Rady o obmedzení používania určitých nebezpečných látok v elektrických a elektronických zariadeniach v znení zmien a doplnkov, ktoré neboli dostatočne  transponované do národnej legislatívy, na čo Slovenskú republiku upozornila Komisia Európskych spoločenstiev. Realizácia navrhovaných opatrení v návrhu zákona bude mať finančný vplyv. Ministerstvo životného prostredia Slovenskej republiky v roku 2009 nebude uplatňovať zvýšené výdavky na štátny rozpočet. Návrh zákona bude mať priaznivý vplyv na zamestnanosť a pozitívny environmentálny  vplyv. Návrh zákona je v súlade  s Ústavou Slovenskej republiky, s inými zákonmi, ako aj s medzinárodnými zmluvami a inými dokumentmi, ktorými je Slovenská republika viazaná. Návrh zákona schválila vláda Slovenskej republiky na svojom rokovaní dňa 25. marca 2009 ako vládny návrh zákona. Ďakujem za pozornosť. Pani podpredsedníčka, skončil som.
Gyimesi, György, poslanec NR SR (2022-05-04):
Vážený pán podpredseda, dovoľte mi, prosím, ako určenému spravodajcovi výboru predniesť informáciu Výboru Národnej rady pre financie a rozpočet o výsledku prerokovania návrhu na ukončenie členstva Slovenskej republiky v Medzinárodnej investičnej banke a Medzinárodnej banke hospodárskej spolupráce, je to tlač č. 965. Predseda Národnej rady rozhodnutím č. 1007 z 11. apríla 2022 pridelil návrh na prerokovanie Výboru Národnej rady Slovenskej republiky pre financie a rozpočet v termíne do 25. apríla 2022. Predseda Národnej rady zároveň určil, aby výbor pre financie a rozpočet ako gestorský výbor pripravil na schôdzu Národnej rady informáciu o výsledku prerokovania uvedeného návrhu vo výbore. Uvedený výbor prerokoval predmetný návrh v stanovenom termíne. Výbor Národnej rady pre financie a rozpočet prerokoval návrh na svojom zasadnutí dňa 21. apríla 2022 a neprijal platné uznesenie, nakoľko návrh uznesenia nezískal podporu potrebnej nadpolovičnej väčšiny všetkých poslancov. Návrh správy výboru vrátane stanoviska gestorského výboru prerokoval Výbor Národnej rady pre financie a rozpočet na svojej 87. schôdzi dňa 26. apríla 2022. Správa výboru ani stanovisko gestorského výboru neboli schválené, keďže návrh stanoviska gestorského výboru ani návrh správy výboru nezískali súhlas potrebnej väčšiny. Predseda výboru ma zároveň určil ako spoločného spravodajcu. Ďakujem, skončil som. Otvorte, prosím, rozpravu.
Obrimčáková, Bibiána, poslankyňa NR SR (2010-08-06):
Ďakujem pekne za slovo. Budem reagovať na pána Poliačika, ako na prvého v tom zmysle, že ak by ste si, naozaj, preštudovali nový školský zákon, tak by ste uvideli paragraf, v ktorom riešime začleňovanie detí so zdravotným postihom do špeciálneho školstva, čo sme vlastne riešili problém, ktorý sa naozaj vyskytoval pri nesprávnom začleňovaní detí do špeciálneho školstva z minulosti. A určite viete o tom, že toto dieťa môže byť zaradené iba po adekvátnom vyšetrení a po súhlase rodiča a po následnom rozhovore, samozrejme, s riaditeľom školy. Okrem toho sme od októbra, teda uskutočňujeme od minulého roka, od októbra do mája sme uskutočňovali kontrolu správneho, adekvátneho zaraďovania žiakov do špeciálneho školstva. Práve na základe toho, že sme si boli vedomí tejto chyby z minulosti. Takže to je jedna vec. Druhá vec, čo sa týka reformy, chcem povedať len toľko, že v pracovných skupinách pracovalo 300 pedagógov za západné Slovensko, 300 pedagógov za stredné Slovensko a 300 pedagógov za východné Slovensko, čiže týmto pádom ste urazili, pani poslankyňa Rosová, minimálne tisíc ľudí, ktorí naozaj sa snažili reformu nejakým spôsobom uviesť na správnu koľaj, minimálne toľko. Ďakujem.
Klus, Martin, podpredseda NR SR (2019-12-03):
Ďakujem, pán poslanec. Na vaše vystúpenie evidujem dve faktické poznámky. Pán poslanec Dostál.
P. Paška, predseda NR SR: (2010-02-03):
(Hlasovanie.) 131 prítomných, 124 za, 1 proti, 4 sa zdržali, 2 nehlasovali. Návrh sme schválili. Pán poslanec Gajdošík uvedie hlasovanie o návrhu uznesenia k návrhu na vyslovenie súhlasu Národnej rady s uzavretím protokolu č. 14bis k Dohovoru k ochrane ľudských práv a základných slobôd. Je to tlač 1297.
Pellegrini, Peter, podpredseda vlády SR pre investície a informatizáciu (2017-05-11):
Ďakujem. Pán poslanec, chcem povedať, že samozrejme zaoberám sa, vnímajte to skôr krokovo. Momentálne sa chcem venovať zlepšeniu postavenia štátu v rámci zmluvných vzťahov, aby sme mali garanciu, že máme veci pevne pod kontrolou a môžeme kedykoľvek reagovať v prípade potreby a nemuseli si na to pýtať povolenie dotyčnej firmy, či nám to dovolí alebo nie. A potom máme relatívne dostatok času na to, aby sme diskutovali naozaj odborne ako ďalej s bodka sk, pretože áno, je to vlastníctvo štátu, je to naše jedinečné, ktoré nemôže nikomu inému patriť len štátu. Tak chcem vás uistiť, že sa vážne zaoberáme aj požiadavkami, ktoré sú v tej takzvanej digitálnej petícii, ktorá dnes beží. A musím povedať, že z tých ôsmich alebo, ak sa mýlim, šiestich požiadaviek, minimálne 80 % už dnes môžem povedať, že už sa buď plnia, alebo sú krátko pred naplnením. Takže myslím si, že tá iniciatíva je správna. Ja sa konštruktívnej diskusii nikdy nebránim a poďme urobiť z toho čo najúspešnejší príbeh. Ale naozaj berme do úvahy všetky argumenty, všetky pre a proti a urobme to v kľude. Lebo ak to máme spraviť, tak to spravme zas na veľmi dlhé obdobie. Ale v tomto vám garantujem, že budem vždy hájiť záujmy Slovenskej republiky a nie záujmy súkromného sektora. Ďakujem pekne.
Kuriak, Milan, poslanec NR SR (2022-05-19):
Vážený pán minister, vážený pán predseda, vážené kolegyne, kolegovia, predseda Národnej rady Slovenskej republiky svojím rozhodnutím č. 1066 z 19. mája 2022 pridelil návrh vlády na skrátené legislatívne konanie o vládnom návrhu zákona o dani z výhody získanej v dôsledku osobitnej situácie na trhu s ropou a o zmene a doplnení niektorých zákonov, tlač 1025, na prerokovanie Výboru NR SR pre financie a rozpočet s tým, že o výsledku prerokovania uvedeného návrhu bude informovať Národnú radu Slovenskej republiky. Výbor pre financie a rozpočet prerokoval tento návrh vlády na skrátené legislatívne konanie na svojej 93. schôdzi dňa 
19. mája 2022 a prijal uznesenie č. 332, ktorým odporúča Národnej rade Slovenskej republiky vysloviť súhlas s prerokovaním vládneho návrhu zákona o dani z výhody získanej v dôsledku osobitnej situácie na trhu s ropou a o zmene a doplnení niektorých zákonov, tlač 1026, v skrátenom legislatívnom konaní na jej 65. schôdzi. Vážený pán predseda, skončil som. Prosím, otvorte rozpravu. Ďakujem.
Jurík, Beáta, poslankyňa NR SR (2024-04-24):
Ďakujem za slovo, pán predsedajúci. Vrátim sa k tomu, čo som nestihla dokončiť v tej predošlej faktickej, ale obe rečníčky o tom hovorili, a síce, rozhodnutie Súdneho dvora EÚ v prípade Maďarska. Európska komisia viedla voči Maďarsku konanie práve kvôli takémuto zákonu, aký dnes predkladáte aj vy, a skutočne on je takmer identický. Ja som si porovnávala to znenie a tie použité slová sú vskutku rovnaké, jediné, čo sa tam možno líši, sú sumy, ktoré, ktoré navrhujete. Ale vaša dôvodová správa pritom uvádza, že predmet návrhu zákona je v súlade s právnou úpravou Európskej únie, nie je upravený v judikatúre Súdneho dvora Európskej únie. No tak ja už neviem, pretože je, pretože tu máme toto rozhodnutie. A veď si ho prečítajte a porovnajte a na to nemusíte byť ani prvotriedny právnik alebo právnička, ako pani poslankyňa Števulová, pani poslankyňa Plaváková alebo pani poslankyňa Kolíková. Stačí si to skutočne len porovnať a vidíte, že to je to isté a práve kvôli tomuto nám hrozí, že Európska komisia bude iniciovať úplne rovnaké konanie ako voči Maďarsku a vyjde nás to teda celkom draho. A mňa teda skutočne úprimne zaujíma, že či o tých právnych aktoch Európskej únie, keď to takto uvádzate aj v dôvodovej správe, neviete, ako napríklad aj keď ste predkladali ten prvý návrh zákona o zmene RTVS ešte dokonca v deň, keď Európsky parlament prijal European Media Act, čiže proste úplne to išlo v rozpore a neviem, že či ste to nevideli. Dokonca jeden z vašich lídrov sa vyjadril, že ak je niečo ústavný zákon, tak že to nespadá pod právo Európskej únie. Alebo vy skutočne nečítate tie rozhodnutia a to právo EÚ. No, ja neviem. A skončila by som len tým, že, Mária, ty si hovorila, resp. pýtala si sa, že či tejto koalícii nesmrdia tie peniaze z EÚ. No ja si skutočne myslím, že ak tejto koalícii niečo nesmrdí, tak sú to práve peniaze.
Krištúfková, Petra, poslankyňa NR SR (2022-09-21):
Ďakujem za slovo. Ja by som len chcela len veľmi pekne poďakovať, teda poprosiť a následne poďakovať za podporu tohto návrhu. Je naozaj vypracovaný na základe životných, ani nechcem povedať, osudov, ťažkých osudov rodičov, ktorí za nami už prišli, ešte keď sme boli opoziční poslanci a naozaj je to paradox, ale títo rodičia detí, ktorí proste, boli šetrené prípady smrti týchto detí v nemocniciach, nemali nárok nahliadnuť do pitevných protokolov. To znamená, že tento zákon upravuje len to, aby rodič, zákonný zástupca alebo poverená osoba, ktorá má písomný súhlas, mohla nahliadnuť do pitevného protokolu. Je to veľmi jednoduchý zákon, ale veľmi dôležitý a veľmi potrebný pre týchto rodičov. Ďakujem.
Laššáková, Jana, podpredsedníčka NR SR (2013-04-30):
Koniec. Chce zaujať stanovisko? (Ruch v sále.) Vyhlasujem, vyhlasujem rozpravu za skončenú. Chce k rozprave zaujať stanovisko navrhovateľ? Nie. Spravodajca? Nie. Prerušujem rokovanie o tomto bode programu. Vážené panie poslankyne, páni poslanci, chcem vás informovať, že prerokujeme teraz vrátené zákony pánom prezidentom a potom budeme hlasovať o všetkých zákonoch spoločne. Takže nasleduje druhé a tretie čítanie o zákone z 19. marca 2013 o ochrane osobných údajov a o zmene a doplnení niektorých zákonov, vrátenom prezidentom Slovenskej republiky na opätovné prerokovanie Národnou radou Slovenskej republiky . Materiál je uverejnený ako tlač 459. Teraz dávam slovo spoločnému spravodajcovi z výboru pre ľudské práva a národnostné menšiny poslancovi Petrovi Gažimu a prosím ho, aby informoval Národnú radu o výsledku prerokovania vráteného zákona vo výboroch. Nech sa páči, pán spravodajca.
Figeľ, Ján, podpredseda NR SR (2014-02-07):
(Zaznievanie gongu.) Ďakujem pekne za tie gongy. Príjemné dobré ráno všetkým. Vážené panie, vážení páni poslanci, milí hostia, otváram ôsmy rokovací deň 29. schôdze Národnej rady Slovenskej republiky, z ktorého sa ospravedlnili nasledujúci poslanci: Antonín Cicoň, Pavol Frešo, Eva Horváthová, Pavol Hrušovský, Stanislav Kubánek, Jozef Mihál, Ivan Mikloš, Emília Müllerová a Zsolt Simon. Na zahraničnej pracovnej ceste je predseda Národnej rady Pavol Paška a poslanci Igor Choma, Iveta Lišková, Peter Muránsky, Ľubomír Petrák a László Sólymos. Teraz pristúpime k prvému čítaniu o návrhu poslanca Jána Mičovského na vydanie zákona, ktorým sa mení a dopĺňa zákon č. 301/2005 Z. z., teda Trestný poriadok v znení neskorších predpisov. Tento návrh zákona je pod tlačou 840. Návrh na jeho pridelenie na prerokovanie výborom je v rozhodnutí č. 839. Teraz dávam slovo pánovi poslancovi Jánovi Mičovskému, aby tento návrh uviedol. (Rokovanie o návrhu poslanca Národnej rady Slovenskej republiky Jána Mičovského na vydanie zákona, ktorým sa mení a dopĺňa zákon č. 301/2005 Z. z. Trestný poriadok v znení neskorších predpisov , tlač 840.)
P. Paška, predseda NR SR: (2009-02-05):
(Hlasovanie). 135 prítomných, 125 za, 7 sa zdržalo, 3 nehlasovali. Návrh sme postúpili do druhého čítania.
Šeliga, Juraj, podpredseda NR SR (2020-07-09):
Ďakujem. Konštatujem, že Národná rada Slovenskej republiky v tajnom hlasovaní nezvolila poslanca Mariana Kotlebu za predsedu Osobitného kontrolného výboru na kontrolu činnosti Vojenského spravodajstva, a vzhľadom na to, že nebol nikto zvolený za predsedu, vykoná sa nová voľba. Dámy a páni, keďže je po 19. 00 hod., prerušujem rokovanie Národnej rady s tým, že budeme pokračovať zajtra o 9.00 hod., a to tlačou č. 154. Ako prvý vystúpi poslanec Vašečka. (Prerušenie rokovania o 19.10 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci účastníci (t. j. poslanci NR SR a členovia vlády SR) mali povinnosť mať na tvári rúška, resp. aj ochranné rukavice na rukách. Po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Rozhodnutie Úradu verejného zdravotníctva Slovenskej republiky č. OLP/2405/84443 zo dňa 09. 03. 2020, ktorým sa verejnou vyhláškou oznámilo vydanie rozhodnutia, a rozhodnutie Úradu verejného zdravotníctva Slovenskej republiky č. OLP/2680/2020 zo dňa 17. 03. 2020, ktorým Národnej rade Slovenskej republiky udelil výnimku.) 129
Laššáková, Jana, podpredsedníčka NR SR (2014-09-11):
Panie poslankyne, páni poslanci, poprosím vás, aby ste zaujali svoje miesta, budeme hlasovať. Procedurálny návrh pán poslanec Frešo, nech sa páči.
Danko, Andrej, predseda NR SR (2017-04-07):
Ďakujem. Pán poslanec Blaha. A pripraví sa pán poslanec Rajtár.
Blaha, Ľuboš, podpredseda NR SR (2024-04-23):
Pani poslankyňa Natália Nash.
A. Belousovová, podpredsedníčka NR SR: (2008-07-02):
Nech sa páči, pán spravodajca, máte slovo.
Blaha, Ľuboš, poslanec NR SR (2022-12-07):
A nechajte ma dohovoriť, nechajte ma dohovoriť, dobre, nech sa páči... (Prerušenie vystúpenie predsedajúcim.)
Číž, Miroslav, doterajší podpredseda NR SR (2010-07-08):
Pán poslanec Vladimír Faič.
Jurinová, Erika, podpredsedníčka NR SR (2016-02-11):
Pán poslanec Raši.
Glváč, Martin, podpredseda NR SR (2016-12-07):
Ďakujem. S faktickými poznámkami jeden pán poslanec... (Reakcia navrhovateľa.) Aha, pardon. Takže dávam slovo spravodajcovi, ktorého určil navrhnutý gestorský výbor pre pôdohospodárstvo a životné prostredie, poslancovi Petrovi Pčolinskému.
P. Paška, predseda NR SR: (2010-03-02):
Spravodajcom je pán poslanec Róbert Madej, poprosím ho o informáciu.
V. Veteška, podpredseda NR SR: (2004-10-21):
Vážené panie poslankyne, vážení páni poslanci, je päť minút pred oficiálnym prerušením v súlade s rokovacím poriadkom. Mali by sme pristúpiť k ďalšiemu bodu rokovania – poslanecký návrh pána poslanca Buriana. Pán poslanec Burian, aké dlhé je vaše úvodné slovo? (Reakcia poslanca.) Začneme až potom? Dohodneme sa všeobecne? Prerušíme schôdzu? (Súhlasná reakcia pléna.) Ďakujem. Prerušujem rokovanie Národnej rady. Pokračujeme o 14.00 hodine popoludní. (Prerušenie rokovania o 11.56 hodine.) (Pokračovanie rokovania o 14.04 hodine.) Tretí deň rokovania 32. schôdze Národnej rady Slovenskej republiky 21. októbra 2004 o 14.04 hodine
Šuca, Peter, poslanec NR SR (2016-10-27):
Ďakujem za slovo. Vážený pán predsedajúci, ctené panie poslankyne, páni poslanci, dovoľte mi predniesť návrh uznesenia. Uznesenie Národnej rady Slovenskej republiky k správe Výboru Národnej rady Slovenskej republiky pre obranu a bezpečnosť o stave použitia informačno-technických prostriedkov za I. polrok 2016, tlač 165. Národná rada Slovenskej republiky berie na vedomie správu Výboru Národnej rady Slovenskej republiky pre obranu a bezpečnosť o stave použitia informačno-technických prostriedkov za I. polrok 2016. Pán predsedajúci, skončil som. Dajte, prosím, hlasovať.
M. Číž, podpredseda NR SR: (2008-06-17):
Teraz má slovo pán poslanec Petrák s faktickou.
Žiga, Peter, podpredseda NR SR (2023-11-22):
Dobré ráno, vážené panie poslankyne, vážení páni poslanci, otváram piaty rokovací deň 3. schôdze Národnej rady Slovenskej republiky. Na dnešnom rokovacom dni o ospravedlnenie požiadali títo poslanci: pani poslankyňa Gažovičová, Hanuliaková, pán poslanec Ľupták, Pekár a pani poslankyňa Anna Záborská. Na základe rozhodnutia Národnej rady o skrátenom legislatívnom konaní pristúpime k prvému čítaniu o vládnom návrhu zákona, ktorým sa mení a dopĺňa zákon č. 540/2021 o kategorizácii ústavnej zdravotnej starostlivosti a zmene a doplnení niektorých zákonov v znení zákona č. 518/2022. Vládny návrh zákona má tlač 31, návrh na jeho pridelenie na prerokovanie výborom je v rozhodnutí č. 28. Prosím pani ministerku zdravotníctva Slovenskej republiky Zuzanu Dolinkovú, aby vládny návrh zákona uviedla. Nech sa páči, pani ministerka. (Rokovanie o vládnom návrhu zákona, ktorým sa mení a dopĺňa zákon č. 540/2021 Z. z. o kategorizácii ústavnej zdravotnej starostlivosti a o zmene a doplnení niektorých zákonov v znení zákona č. 518/2022 Z. z. , tlač 31.)
Laššáková, Jana, podpredsedníčka NR SR (2015-05-26):
Prezentujme sa a hlasujeme. (Hlasovanie.) Prítomných 133 poslancov, za návrh 55, proti boli 2, zdržalo sa 76 poslancov. Konštatujem, že sme neprijali uznesenie o tom, že budeme pokračovať v rokovaní o návrhu zákona v druhom čítaní. Teraz budeme hlasovať o bode 69 programu. Je to prvé čítanie o návrhu poslancov Národnej rady Slovenskej republiky Juraja Drobu a Miroslava Kadúca na vydanie zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov (tlač 1529). Poprosím spravodajkyňu z výboru pre sociálne veci pani podpredsedníčku Eriku Jurinovú, aby hlasovanie uviedla. Nech sa páči, pani podpredsedníčka.
Laššáková, Jana, podpredsedníčka NR SR (2015-10-21):
Na vystúpenie s faktickou poznámkou pán poslanec Huba, končím možnosť prihlásiť sa s faktickými poznámkami. Nech sa páči.
Simon, Zsolt, poslanec NR SR (2016-11-30):
Ďakujem pekne. Pán kolega Číž, rozprávali ste dlho. Ja vám ďakujem za to. Ja som si vás vypočul dosť podrobne a musím povedať, že vy ste usvedčili nielen sám seba, ale celú túto vládnu koalíciu, tak ako je. Že extrémne správanie v pléne neprinieslo zmeny v rokovacom poriadku v predchádzajúcom období. Prečo potom teraz? Spomínali ste Hlinu. Vidíte ho tu? Nie. Vyriešili ho voliči. Čo také sa stalo v tomto poslednom polroku? Nikto sa nebil a ani nič podobné sa tu neudialo, ani stoličku nehádzali z balkóna. Tak si kladiem otázku: Prečo zmeniť tento rokovací poriadok? Ukázali ste príklady z Dánska, z Belgicka. Áno, ale tam je iná politická kultúra, tam by minister vnútra nemohol vyšetrovať sám seba a iné korupčné kauzy, tam odstupujú, áno. Ale tu na Slovensku? Za vás? Toto vôbec nie je prítomné. Viete povedať, pán kolega Číž, kedy nastal naposledy pri hlasovaní problém v tejto Národnej rade? Viete povedať? Ja vám ho pripomeniem. Vtedy, keď ho naposledy viedol Andrej Danko. Odkedy hlasovanie v tejto Národnej rade nevedie Andrej Danko, nenastal ani jeden jediný problém. Tak potom o čom je tento rokovací poriadok? O čom je táto snaha? O tom, že sa neznáša Andrej Danko s Matovičom? A na to má doplatiť celá Národná rada, že dvaja poslanci zo stopäťdesiatich sa neznášajú? Ale úprimne musím povedať, ja poznám Bélu Bugára, tak isto sa neznáša s tým Matovičom, a predsa ho zvládne skrotiť a predsa vie viesť tú schôdzu. Tak potom o čom je táto diskusia? Len o tom, že chcete zneužiť tú svoju moc a chcete za každých okolností nastoliť štatutárne podmienky.
Košútová, Magda, poslankyňa NR SR (2015-07-02):
Ďakujem pekne. Pán predseda, dajte, prosím, hlasovať o návrhu vlády Slovenskej republiky na voľbu šiestich členov Rady Slovenského pozemkového fondu, a to Mareka Gocníka, Romana Jillyho, Ivana Mišíka, Radomila Květona, Jaroslava Lovašša a Michala Sýkoru spoločne, s tým, že do funkcie nastúpia dňom 3. augusta 2015.
M. Číž, podpredseda NR SR: (2009-10-29):
(Hlasovanie.) Prítomných 133 poslancov, za 81 poslancov, proti 2 a zdržalo sa 50 poslancov. Tento návrh sme schválili.
T. Cabaj, poslanec: (2008-07-03):
Pán predseda, keď ste tu hovorili o podpise Gauliedera, ja som jeden z mála tých, ktorí tu ešte sedia v rokovacej sále a boli prítomní na tom mandátovom a imunitnom výbore, kde na otázku predsedu mandátového a imunitného výboru: „Pán poslanec, je to tvoj podpis? Áno.“ Bolo to nahrané, bolo to v záznamoch, všetko existovalo. A tým, ktorí si nepamätajú, trochu pripomínam, že Ústavný súd v tom zložení, v akom bol, pod vládou, akou bol, nakoniec rozhodol, že ten podpis je platný, ale spochybnil možnosť, že poslanec mal možnosť ešte do času, kým parlament o tom rozhodol, že mal možnosť to ešte stiahnuť späť. A vy ste boli vtedy vo väčšine, vy ste robili zmenu novely ústavy a dali ste tam, že zánik mandátu je vtedy, keď sa odovzdá list predsedovi Národnej rady. Len sa potvrdilo to, o čom sme tu diskutovali a hovorili, ako to bolo a účelovo to bolo vtedy vysvetlené. Takže toľko ku Gauliederovi, viacej sa vracať nebudem. Tí, ktorí tu neboli, nevideli, ale tí, čo sme tu boli, vieme, že vybehol z klubu a čuduj sa svete, ušiel potom do klubu KDH. A to rozdelenie funkcií, ja som bol tiež pri rozdelení, po 1998 ste nám hodili, tu máte dve funkcie. Neberiete? Nemáte nič. Potom ste rozdelili výbory, aby bolo viac funkcií predsedov výborov... (Vystúpenie prerušené časomierou.)
J. Počiatek, minister financií SR: (2007-10-16):
Návrh zákona o spotrebnej dani z elektriny, uhlia a zemného plynu bol vypracovaný nadväzne na smernicu Rady 2003/96/ES o reštrukturalizácii právneho rámca Spoločenstva pre zdaňovanie energetických produktov a elektriny v znení smernice Rady 2004/74/ES, v zmysle ktorej je v súlade s poskytnutým prechodným obdobím Slovenská republika povinná najmä dosiahnuť minimálnu sadzbu spotrebnej dane ustanovenú smernicou na elektrinu a zemný plyn použitý ako palivo na vykurovanie do 1. januára 2010 za podmienky, že k 1. januáru 2007 bude sadzba dane na tieto tovary dosahovať 50 % minimálnej sadzby dane, po ďalšie, dosiahnuť minimálnu sadzbu spotrebnej dane ustanovenú smernicou na pevné palivá, to sú najmä uhlie a koks, od 1. januára 2009 za podmienky, že k 1. januáru 2007 bude sadzba dane na tieto produkty dosahovať 50 % minimálnej sadzby dane. Keďže elektrina, zemný plyn a uhlie sú svojimi vlastnosťami, charakterom výroby, distribúcie diametrálne odlišné od ostatných minerálnych olejov, ktorých zdaňovanie spotrebnou daňou je upravené v zákone č. 98/2004 Z. z. o spotrebnej dani z minerálneho oleja v znení neskorších predpisov, je aj mechanizmus zdaňovania týchto predmetov dane podľa smernice odlišný a ich zdaňovanie musí byť upravené samostatným zákonom. Do návrhu zákona sú premietnuté ustanovenia smernice upravujúce obligatórne daňové zvýhodnenia a niektoré fakultatívne daňové zvýhodnenia, oslobodenia od dane, ako napr. použité v chemických, elektrolytických a metalurgických procesoch, potreba elektriny, uhlia, zemného plynu na výrobu alebo ťažbu, ďalej, elektrina vyrobená z obnoviteľných zdrojov, elektrina, uhlie a zemný plyn použité v domácnostiach. Návrh zákona nepredpokladá potrebu vytvárania nových pracovných miest ani zvýšenia nárokov na finančné prostriedky. Návrh predpokladaného zákona smeruje ku kladnému vplyvu na životné prostredie, pokiaľ pôjde o využitie elektriny a zemného plynu ako pohonnej látky alebo paliva namiesto fosílnych palív. V návrhu zákona sú upravené dve účinnosti. Od 1. januára 2008 nadobúdajú účinnosť ustanovenia pre registráciu daňových subjektov. A systémové ustanovenia týkajúce sa zdaňovania elektriny, uhlia a zemného plynu nadobúdajú účinnosť od 1. júla 2008. Do návrhu zákona boli v rámci pripomienkového konania premietnuté pripomienky, pokiaľ tieto boli v súlade so zámermi  predkladaného návrhu zákona a so smernicami Európskej únie. Návrh zákona bol schválený na 61. zasadnutí vlády Slovenskej republiky dňa 26. septembra 2007. Vážené dámy, vážení páni, predložený návrh zákona o spotrebnej dani z elektriny, uhlia a zemného plynu a o zmene a doplnení zákona č. 98/2004 Z. z. o spotrebnej dani z minerálneho oleja v znení neskorších predpisov odporúčam schváliť. Ďakujem.
Paška, Pavol, predseda NR SR (2013-10-24):
Pán poslanec, vaša kreativita ma napriek času, ktorý musím s vami tráviť, prekvapuje niekedy, ale chcem vás upozorniť, že nestrávite s nami grémium, pretože je to poradný orgán predsedu Národnej rady, ktorý je, viete, máte, ja vám dám jednu radu. Veľmi jednoducho sa dostanete do grémia. Založte si stranu, získate výsledok a na základe proporcionality získate miesto v grémiu, pán kolega. (Potlesk.) Pán predseda výboru Huba.
Sulík, Richard, predseda NR SR (2011-04-06):
Ďakujem pekne. Máme dve faktické poznámky. Uzatváram možnosť sa prihlásiť s faktickou poznámkou. Slovo má pani poslankyňa Košútová.
Kaščáková, Renáta, poslankyňa NR SR (2016-04-26):
Ja sa pridávam k názoru, že cestovný ruch je podhodnotená a zanedbaná oblasť, veľmi veľké nádeje sme vkladali do zákona o cestovnom ruchu, ktorý čiastočne túto problematiku rieši. S potešením som sledovala možnosť zakladania oblastných organizácií cestovného ruchu, ktoré fungujú celkom dobre. Ale pokiaľ tieto oblastné organizácie závisia od samotných aktérov, ktorými sú obce alebo podnikateľské subjekty, tak potom je ale otázna existencia krajských organizácií cestovného ruchu, ktorých príjmy závisia čisto len od členských príspevkov oblastných organizácií cestovného ruchu, poťažmo vyšších územných celkov, poprípade dotácie štátu. A tu napríklad vidím na tomto stupni podpory trošku také rezervy alebo priam až takú habaďúru, pretože tieto krajské organizácie cestovného ruchu by možno dobre fungovali, pokiaľ by sa hranice vyšších územných celkov stotožňovali s nejakými prirodzenými regiónmi, ktoré tieto „káocéerky“, takzvané, by mali propagovať. Čiže v tomto ohľade si myslím, že ide o dosť veľký únik peňazí, ktoré by možno mohli byť investované priamo do tých oblastných organizácií cestovného ruchu. Takže myslím si, že ten samotný zákon nie je zlý, ani tá podpora, ktorá bola určite dobre myslená, akurát si myslím, že nie je až tak šťastne nasmerovaná, pokiaľ sa týka regiónov. Ďakujem.
Grendel, Gábor, podpredseda NR SR (2021-01-14):
Vážené panie poslankyne, vážení páni poslanci, otváram druhý rokovací deň 22. schôdze Národnej rady Slovenskej republiky. Na dnešnom rokovacom dni o ospravedlnenie požiadali páni poslanci Baláž, Baránik, Baška, Blaha, Blanár, Blcháč, Faič, Ferenčák, Fico, Galis, Goga, Habánik, Hajšelová, Jarjabek, Kamenický, Kéry, Kmec, Kollár Miroslav, Kondrót, Kubánek, Filip Kuffa, Štefan Kuffa, pani poslankyňa Laššáková, páni poslanci Laurenčík, Muňko, Nemky, pani poslankyňa Pčolinská, páni poslanci Pčolinský, Petrák, Puci, Richter, pani poslankyňa Saková, páni poslanci Saloň, Schlosár, Stredák, Susko, pani poslankyňa Šebová, páni poslanci Šuca, Šutaj Eštok, Takáč, Urban, Valocký, pani poslankyňa Vaľová a páni poslanci Vážny, Zahorčák a Žiga. Pristúpime k druhému čítaniu o vládnom návrhu zákona, ktorým sa menia a dopĺňajú niektoré zákony v súvislosti s druhou vlnou pandémie ochorenia COVID-19 . Vládny návrh zákona je uverejnený ako tlač 402, výsledky rokovania výborov sú v tlači 402a. Prosím pána ministra zdravotníctva Slovenskej republiky Mareka Krajčího, aby vládny návrh zákona odôvodnil.
S. Kahanec, poslanec: (2010-01-29):
A druhá vec, ak hovoríte, že najlepšie vysvedčenie je vtedy, keď stoja policajti za svojím ministrom, tak zažili sme ix situácií, keď mnohí stáli za svojím nadriadeným, ale bolo to predovšetkým preto, lebo bol ich nadriadený. A obyčajne v týchto vzťahoch, a nechcem tým spochybňovať dobrých šéfov, či už rezortov, alebo hocijakých fabrík a podobne, že niekedy ľudia môžu stáť aj za svojím šéfom. Ale obyčajne, keď chce mať šéf poriadok, tak tí ľudia musia byť do určitej miery zdravo nespokojní so svojím šéfom a nie mu servilne riešiť nejakú podporu pri politickej akcii. Lebo či chcete, alebo nechcete, toto dnešné odvolávanie, to nie je problém riadneho vyjadrenia podpory pri nejakom odbornom riešení, alebo pri riešení problémov policajtov. To je vyjadrenie podpory pri politickom probléme, ktorý sa týka priamo ministra. Ďakujem.
Blanár, Juraj, podpredseda NR SR (2021-03-30):
Poprosím, pán Szőllős avizuje, že bol za poslanecký klub prihlásený, to znamená, mal by mať tridsaťminútovú lehotu, aby operátori nastavili na tridsaťminútovú lehotu. Ďakujem pekne. Nech sa páči, pán poslanec, máte slovo.
Ľ. Vážny, poslanec: (2005-12-13):
Teraz tu bol predložený pozmeňujúci návrh poslanca Janiša, ktorým sa novým čl. IV otvára úplne iný zákon o Železničnej spoločnosti. Myslím, že veľa vecí tu už odznelo o tom, aby sme novými článkami neotvárali nové zákony. Je tu určitý problém, ktorý treba riešiť, ten problém zavinila vláda jednoducho tou privatizáciou, ktorá tu už bola spomenutá. Myslím si, že môj názor na privatizáciu Železníc poznáte dostatočne. Preto môžem skonštatovať iba to, že takéto znenia alebo nové otvorenie nového zákona v tomto zákone sa mi nezdá byť najvhodnejšie, ale to je jediný môj stručný komentár k tomu. Ďakujem.
Pellegrini, Peter, predseda NR SR (2024-02-13):
S reakciou na faktické pán poslanec Hlina.
Kollár, Boris, predseda NR SR (2022-06-15):
Prosím, prezentujme sa a hlasujeme. (Hlasovanie.) Prítomných 126 poslancov, za 86, proti 9, zdržalo sa 30, nehlasoval 1. Uvedený návrh sme schválili.
Bugár, Béla, podpredseda NR SR (2017-05-12):
Ďakujem pekne. Teraz odovzdávam slovo spravodajcovi z navrhnutého gestorského výboru pre vzdelávanie, vedu, mládež a šport pánovi poslancovi Sopkovi. Nech sa páči.
Číž, Miroslav, doterajší podpredseda NR SR (2010-07-08):
Pani poslankyňa Iveta Radičová.
P. Minárik, poslanec: (2007-09-18):
Uvedený návrh bol doručený poslancom Národnej rady v stanovenej lehote, čím boli splnené podmienky určené zákonom NR SR o rokovacom poriadku § 72 ods. 1, t. j. doručenie najmenej 15 dní pred schôdzou Národnej rady, na ktorej sa uskutoční jeho prvé čítanie. Predseda Národnej rady posúdil uvedený návrh podľa legislatívnych pravidiel v súlade s § 70 ods. 1 zákona NR SR o rokovacom poriadku a zaradil ho v súlade s § 72 ods. 2 rokovacieho poriadku na rokovanie dnešnej schôdze Národnej rady. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a § 68 zákona o rokovacom poriadku, ako i náležitosti určené v legislatívnych pravidlách. To znamená, že návrh zákona obsahuje paragrafové znenie i dôvodovú správu. Ďalej konštatujem, že zo zadania návrhu je zrejmý účel navrhovanej úpravy. Všeobecná časť dôvodovej správy obsahuje informáciu o náležitostiach tak, ako je to predpísané, o súlade návrhu so zákonmi a s ústavou až po hospodársky a finančný dopad. Osobitná časť dôvodovej správy obsahuje odôvodnenie jednotlivých ustanovení. Návrh zákona obsahuje doložku zlučiteľnosti s právom Európskych spoločenstiev, s právom Európskej únie, z ktorej vyplýva, že v práve ES a EÚ problematika návrhu zákona nie je upravená. Pretože navrhovatelia postupujú v rokovaní o texte veľmi ústretovo, čo sme počuli práve v odznenej predkladacej správe, a pretože Andrej Hlinka si zaslúži, aby sme prijímali zákon veľmi konsenzuálne, vychádzajúc z oprávnení, ktoré pre mňa, ako spravodajcu vyplývajú z § 73 zákona o rokovacom poriadku odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku, že po rozprave uvedený návrh zákona odporučíme prerokovať v druhom čítaní. Viacej potom po vystúpení tých, ktorí sa prihlásili za kluby, ja v mojom vystúpení k návrhu zákona. V súlade s rozhodnutím predsedu Národnej rady Slovenskej republiky z 27. augusta 2007 č. 395 a podľa § 71 rokovacieho poriadku Národnej rady navrhnem, aby návrh zákona prerokovali výbory: Ústavnoprávny výbor Národnej rady, Výbor Národnej rady Slovenskej republiky pre financie, rozpočet a menu, Výbor Národnej rady Slovenskej republiky pre verejnú správu a regionálny rozvoj a Výbor Národnej rady Slovenskej republiky pre kultúru a médiá, ktorý navrhnem za gestorský výbor s tým, že lehoty budú do 30 a 31 dní oddnes. Vážený pán predsedajúci, ďakujem, skončil som. Prosím po mojom vystúpení, aby ste dali slovo druhému predkladateľovi a potom otvorili rozpravu.
Nemky, Martin, poslanec NR SR (2017-05-16):
Týmto sme hlasovali o všetkých pozmeňujúcich návrhoch. Pán predsedajúci, podľa § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tomto hlasovať.
Žiga, Peter, podpredseda NR SR (2024-09-26):
Pán poslanec Muňko.
Danko, Andrej, predseda NR SR (2018-05-23):
S reakciou, pán poslanec Poliačik.
Blanár, Juraj, podpredseda NR SR (2023-02-03):
Pán poslanec Oravec s faktickou poznámkou.
Hrnčiar, Andrej, podpredseda NR SR (2020-02-20):
Dve faktické poznámky. Nech sa páči, pani poslankyňa Vaľová. A potom pani poslankyňa Blahová.
P. Kresák, poslanec: (2002-07-10):
Na margo toho, čo povedal kolega Kužma, musím ale uviesť, že vcelku s ním nemôžem súhlasiť s jednoduchého dôvodu, že úprava, ktorá iste má byť v jednom zákone, ale ktorý zo známych dôvodov nebol prijatý, ale tá predsa existuje už v ďalších čiastkových zákonoch a nemôžeme sa dovolávať toho, že neurobíme teraz nič, pretože sa nepodarilo prijať tú veľkú úpravu. Máme túto úpravu už upravenú v zákonoch o sudcoch a súdoch, pozná ju právna norma, ktorá upravuje postavenie prokuratúry. Čiže tento argument, myslím, nie je správny. Myslím si, že je veľmi potrebné, keď je teraz otvorený tento zákon, aby sme doň dostali ustanovenia, ktoré vlastne, verím, budú neskôr súčasťou zákona o konflikte záujmov. Samozrejme, výška tej odmeny riaditeľov štátnych podnikov je tiež otázka, ktorú treba riešiť, a takisto súhlasím s tým, že vytvorme si ešte časový priestor s navrhovateľom alebo s predkladateľom a skúsme tú hranicu nastaviť tak, aby bola skutočne zodpovedne daná. Ale na druhej strane si myslím, že ozaj je na mieste, aby výška odmeny riaditeľa bola minimálne upravená rovnako, ako je trebárs výška odmeny hlavy štátu. Nie je možné, keď ide o štátny podnik, aby sme tuná dosahovali takéto veľké rozdiely.
Viskupič, Marián, poslanec NR SR (2021-03-19):
Pán predsedajúci, ďakujem pekne za slovo. Vážený pán predsedajúci, vážené kolegynky, kolegovia, predseda Národnej rady Slovenskej republiky svojím rozhodnutím č. 467 zo 17. marca 2021 pridelil návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19 v znení neskorších predpisov, tlač 479, na prerokovanie výboru NR SR pre financie a rozpočet s tým, že o výsledku prerokovania uvedeného návrhu bude informovať Národnú radu Slovenskej republiky. Výbor pre financie a rozpočet prerokoval tento návrh vlády na skrátené legislatívne konanie na svojej 46. schôdzi dňa 19. marca 2021 a prijal k nemu rozhodnutie č. 159, ktorým odporúča Národnej rade Slovenskej republiky vysloviť súhlas s prerokovaním vládneho návrhu zákona, ktorým sa mení a dopĺňa zákon č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19 v znení neskorších predpisov, v skrátenom legislatívnom konaní na jej 25. schôdzi. Vážený pán predsedajúci, prosím, otvorte rozpravu. Ďakujem pekne.
Paška, Pavol, predseda NR SR (2014-09-19):
Pán poslanec Šebej.
Bugár, Béla, podpredseda NR SR (2010-12-16):
Páni poslanci, môžte reagovať na pána poslanca Matoviča.
T. Bastrnák, poslanec: (2004-05-20):
Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a 68 zákona Národnej rady Slovenskej republiky č. 350/1996 o rokovacom poriadku Národnej rady Slovenskej republiky v znení neskorších predpisov, ako i náležitosti uvedené v legislatívnych pravidlách. Návrh zákona o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti upravuje rozsah zdravotnej starostlivosti uhrádzanej na základe verejného zdravotného poistenia, kategorizácie diagnóz, liečiv, zdravotníckych pomôcok a dietetických potravín, úhradu za služby súvisiace s poskytovaním zdravotnej starostlivosti. Zdravotná starostlivosť bude plne hradená, čiastočne hradená, nehradená. Dôležitý dôraz sa kladie na preventívne programy ako na najúčinnejší spôsob liečby a včasné odhaľovanie ochorenia. Za zabezpečenie poskytnutia primeranej zdravotnej starostlivosti je zodpovedná zdravotná poisťovňa. Predložený návrh zákona je v súlade s Ústavou Slovenskej republiky, inými všeobecne záväznými právnymi predpismi a medzinárodnými zmluvami. Uvedený návrh zákona bude mať dosah na štátny rozpočet, nebude mať dosah na rozpočet územných samospráv a nebude mať dosah na zamestnanosť. Návrh zákona obsahuje doložku zlučiteľnosti s právom Európskej únie. Vychádzajúc z oprávnení, ktoré pre mňa ako spravodajcu vyplývajú z § 76 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky č. 675 z 22. 4. 2004 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: ústavnoprávny výbor, výbor pre financie, rozpočet a menu, výbor pre sociálne veci a bývanie, výbor pre obranu a bezpečnosť, výbor pre ľudské práva, národnosti a postavenie žien a výbor pre zdravotníctvo. Za gestorský výbor navrhujem Výbor Národnej rady Slovenskej republiky pre zdravotníctvo. Odporúčam, aby výbory predmetný návrh zákona prerokovali v lehote do 30 dní a v gestorskom výbore do 32 dní od jeho prerokovania v prvom čítaní na schôdzi Národnej rady Slovenskej republiky. Ďakujem pekne, skončil som, prosím vás, otvorte rozpravu.
Laurenčík, Milan, podpredseda NR SR (2020-09-23):
Týmto vyhlasujem všeobecnú rozpravu za skončenú. Pýtam sa, či chce zaujať k rozprave stanovisko navrhovateľ. Nech sa páči.
Jurinová, Erika, podpredsedníčka NR SR (2013-05-16):
Ďakujem. Ďalší prihlásený do rozpravy písomne pán poslanec... (Krátka pauza. Reakcie z pléna.) Takže týmto dávam možnosť prihlásiť sa do rozpravy ústne. Uzatváram možnosť prihlásiť sa. Prihlásili sa štyria páni poslanci. Dávam slovo pánovi poslancovi Novotnému. Nech sa páči.
M. Číž, podpredseda NR SR: (2009-12-02):
Pýtam sa pani ministerky, či chce zaujať k rozprave stanovisko. Má slovo.
R. Kaliňák, podpredseda vlády a minister vnútra SR: (2009-02-04):
Predložený návrh spresňuje podmienky začatia vykonávania programu ochrany, opätovného predkladania návrhov do komisie na zaradenie doň, resp. na vykonanie neodkladných opatrení, ako aj dôvody zániku tohto programu. Zmenou ustanovení o odstúpení od ochrannej dohody dochádza k sprehľadneniu procesu ukončenia vykonávania programu ochrany. Odstúpiť od ochrannej dohody môže chránený svedok alebo o odstúpení od nej môže z taxatívne uvedených dôvodov rozhodnúť komisia. Návrh rozširuje možnosť odstúpiť od ochrannej dohody rozhodnutím komisie z dôvodov, ak svedok úmyselne zamlčal skutočnosti, ktoré mali podstatný význam pre jeho zaradenie do programu ochrany svedka, odstúpením zaniká program ochrany svedka. Rád by som len zdôraznil v tomto prípade, že ide predovšetkým o sprehľadnenie celého tohto systému. Často sa stáva, že tento program býva využívaný osobami, ktoré práve to postavenie nemajú alebo nie adekvátne by ho využívali, nehovoriac o tom, že ochrana svedka je mimoriadne nákladný a náročný program. Preto ďakujem za podporu tohto návrhu.
Kuffa, Filip, poslanec NR SR (2022-09-28):
Pán kolega Suja, presne ťa zacitujem, čo si teraz povedal: „Tak predčasné voľby sú“ nereálni... „nereálne.“ Tak čo tu potom hráte za divadlo, REPUBLIKA? Toto, toto mi vysvetli. (Povedané so smiechom.) Tak tu ideš odvolávať, biješ sa do pŕs, že čo ste vybavovali, jak ste vybavovali, a potom povieš, tak predčasné voľby sú nereálne. Tak presne pomáhate liberálnej bande vrátiť sa naspäť. Už tu nesedíš, podobne jak tu nesedí Peter Pellegrini, ktorý tu mal silácke reči, aby som vystúpil v rozprave, aby mohol reagovať, a zdrhol, samozrejme, lebo jediná ich politika re... prísť si, odprezentovať si svoje zákony, potom tam, kde sa im niečo nepáči, si tu prídu a jediné, čo to, na tlačovky chodia vyplakávať, že koľko sa prispieva, koľko sa neprispieva. Tak keď sa pozrieme spätne, čo robili oni, tak urobili veľké nič, celý veľký Peter Pellegrini.
B. Bugár, podpredseda NR SR: (2002-11-06):
Pán poslanec, nech sa páči, môžete informovať Národnú radu.
Kiššová, Jana, poslankyňa NR SR (2015-03-18):
Ďakujem pekne za slovo. V rozprave vystúpili dvaja páni poslanci, resp. pani poslankyňa, pán poslanec. Bol vyrieknutý návrh nepokračovať v rokovaní. Vyriekol ho pán poslanec Kuffa. Pán predseda, dajte, prosím, hlasovať o návrhu pána Kuffu.
Heger, Eduard, poslanec NR SR (2018-09-19):
Ďakujem pekne, pani predsedníčka nášho výboru. Ja som rád, že si spomenula ešte aj tie regionálne rozdiely, pretože naozaj toto je niečo, o čom by sme mali diskutovať pri každej príležitosti, lebo je to problém, ktorý sa konkrétne dotýka ľudí, a akékoľvek riešenie, ktoré prichádza na to, aby eliminovalo regionálne rozdiely, je dobré vyhodnotiť a vidieť jeho účinnosť, resp. neúčinnosť. Taktiež zdieľam ten istý nástroj, čo si hovorila, ohľadom tých nepriamych nástrojov, či už znižovanie regulácie, alebo byrokracie. A tuto možno taká výzva aj na pána ministra, že naozaj počúvame teda veľa rečí okolo toho, ako súčasná vláda ide bojovať proti byrokratizácii alebo contedingu, prehnanej regulácii, ktorú tu máme. Myslím, že už aj samotná vláda aj pán minister hovorí, že sme pápežskejší ako pápež, možno nie týmito konkrétnymi slovami, ale teda pripúšťajú vo svojich dokumentoch, že to tu je problém, len akoby tie riešenia prichádzajú veľmi pomaly, alebo aj neprichádzajú, a tiež zastávam ten názor, že toto je práve cesta na to, aby sme pomohli tomu rozvoju aj regiónov, aby sme rozviazali ľuďom ruky, pretože vidíme, že na Slovensku máme šikovných ľudí, dokazujú to v zahraničí, keď sú nútení ísť za prácou tam, a patria naozaj medzi kvalitných pracovníkov na zahraničných trhoch a vedia sa presadiť a vypracovať. A je škoda, že na Slovensku im ten priestor nedávame, že im nevieme vytvoriť práve tou zníženou reguláciou, zníženou byrokraciou tento priestor, aby ten talent, ktorý vyvážajú do zahraničia, mohli nechať na Slovensku a použiť ho v prospech vlastného národa. Ďakujem.
Kollár, Jozef, poslanec NR SR (2010-12-08):
Dajte, pán predsedajúci, hlasovať o návrhu pána Petráka. Podal jeden návrh. Hlasujeme o tomto návrhu.
Danko, Andrej, predseda NR SR (2019-10-15):
Poprosím zapnúť k tretiemu návrhu čas pánovi poslancovi.
Laššáková, Jana, podpredsedníčka NR SR (2013-12-18):
Kolegyne, kolegovia, vážení občania Slovenskej republiky, aj ja chcem za klub strany SMER – sociálna demokracia vám popriať požehnané a šťastné vianočné sviatky v kruhu svojich rodín a všetko dobré do nového roku. (Potlesk.)
J. Počiatek, minister financií SR: (2009-09-08):
V čl. I sa mení a dopĺňa zákon č. 595/2003 Z. z. o dani z príjmov v znení neskorších predpisov na základe Plánu legislatívnych úloh vlády SR na rok 2009, ktorého obsahom je problematika zameraná najmä na úpravu základu dane pri predaji podniku alebo jeho časti, nepeňažnom vklade a zlúčení, splynutí, rozdelení obchodných spoločností alebo družstiev, úpravu podielu zaplatenej dane na osobitné účely, pričom sa navrhuje postupné znižovanie poukazovaného podielu zaplatenej dane v priebehu rokov 2010 až 2019 zo súčasných 2 % na 0,5 %. Taktiež z dôvodu presadzovania zásady nediskriminácie daňovníkov na základe daňovej rezidencie sa zavádza rovnaký postup pri zdaňovaní príjmov za poskytnutie práva na použitie alebo za použitie práva. Táto legislatívna úprava vyplýva z práva Európskej únie. Ďakujem za slovo, skončil som.
Blanár, Juraj, podpredseda NR SR (2022-02-03):
Poprosím vás... (pokriky z pléna), pán spravodajca! (Pokriky z pléna.) Pán... Pán Mazurek! Poprosím vás. (Pokriky v sále.) Upozorňujem pána spravodajcu. Pán spravodajca! (Hádka v pléne.) Poprosím vás, páni poslanci, aby ste zachovali pokoj. Teraz má slovo pán poslanec Kočiš. (Reakcie z pléna.) Už som ho upozornil. (Reakcia z pléna.) Áno, upozornil som ho, lebo ste sa aj vy do toho, ale ja som videl, že pán spravodajca prvý začal do toho vstupovať, ale ešte raz poprosím vás, nechajme pána Kočiša dohovoriť, budete mať možnosť reagovať, pán spravodajca. Nech sa páči, pán Kočiš. Dajte späť čas! Nech sa páči.
Laurenčík, Milan, poslanec NR SR (2016-10-21):
Ďakujem za slovo, pán predsedajúci. Ďakujem kolegyni Natálii, že poukázala vlastne, čo v tejto novele sa nám nepáči a vlastne navrhla tým pozmeňovacím návrhom riešenie, ako by sme si my predstavovali, ak by táto novela mala byť prijatá, ako by mala vyzerať. Chcem ešte doplniť to, že vymenovala vlastne všetko, čo sa tu nebude môcť vnášať. Nebude sa tu môcť propagovať politická strana, hoci poslanci sú zvolení za politickú stranu. A mňa teda ešte mrzí to, že rád nosím takéto odznačiky, ktoré mám na klope kabáta, kde mám teda propagáciu politickej strany, takže mrzí ma to, že na budúcu schôdzu si budem musieť zo všetkých oblekov a sák tento odznačik dať dole. Ďakujem.
Laurenčík, Milan, podpredseda NR SR (2020-04-22):
Ďakujem, pán podpredseda. Prosím, zaujmite miesto pre navrhovateľov. A teraz dávam slovo spoločnej spravodajkyni z výboru pre financie a rozpočet poslankyni Anne Miernej, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru. Nech sa páči, pani poslankyňa, máte slovo.